ગત રોજ સવારે અમદાવાદના રતનપોળમાં આવેલી જયંતિ સોમા આંગડીયા પેઢીના બે કર્મીઓ દશરથભાઈ જમનાદાસ પટેલ અને વિષ્ણુ અમૃત દેસાઈ એકટીવા ઉપર ૧ર લાખની કિંમતના સોના ચાંદીના દાગીનાના પાર્સલ લઈને જઈ રહ્યા હતા, તે દરમ્યાન ચાર જેટલા શખ્સોએ બે બાઈક ઉપર સવાર થઈને તેમનો પીછો કરીને કાલુપુર વિસ્તારના પાંચ કુવા પાસે આંગડીયા પેેઢીના કર્મીઓને આંતરી લઈને બંદુકની અણીએ દાગીના ભરેલા થેલાની લૂંટ કરીને ફરાર થઈ ગયા હતા, માત્ર ગણત્રીની સેંકડમાં બનેલી લૂંટની ઘટના અંગે અમદાવાદ પોલીસમાં હલચલ મચી ગઈ હતી, તો બીજી તરફ ચારેય લૂંટારૂઓ મુદમાલ સાથે બંને બાઈક લઈને ઈડરના મુડેટી સુધી પહોંચી ગયા હતા, જયાં પોલીસને જોઈને ચારેય શખ્સોએ બાઈક ભગાવી મુકતા પોલીસે તેમનો પીછો કર્યો હતો, જેમાં આરોપીઓ સાથે ઝપાઝપી કરનાર સનત પટેલ તેમજ રાજેન્દ્રસિંહ ઝાલા ઉપર દિપક જાટ, દીપુ અને વિજય તેમજ એક અજાણ્યા માણસે જાનલેવા હુમલો કરી દીધો હતો.